title: Decizia Consiliului din 27 iunie 2005 privind semnarea și aplicarea provizorie a Acordului între Comunitatea Europeană și Republica Chile privind anumite aspecte ale serviciilor aeriene

text:
Anunţ juridic important

|

32006D0734

Jurnalul Oficial L 300 , 31/10/2006 p. 0045 - 0045 Jurnalul Oficial L 200 , 01/08/2007 p. 0132 - 0132

		20050627Decizia Consiliuluidin 27 iunie 2005privind semnarea și aplicarea provizorie a Acordului între Comunitatea Europeană și Republica Chile privind anumite aspecte ale serviciilor aeriene(2006/734/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 80 alineatul (2), coroborat cu articolul 300 alineatul (2) primul paragraf prima teză,având în vedere propunerea Comisiei,întrucât:(1) La 5 iunie 2003, Consiliul a decis să autorizeze Comisia să inițieze negocieri cu țări terțe privind înlocuirea anumitor dispoziții care figurează în acordurile bilaterale existente cu un acord comunitar.(2) Comisia a negociat, în numele Comunității, un acord cu Republica Chile privind anumite aspecte ale serviciilor aeriene, în conformitate cu mecanismele și orientările menționate în anexa la respectiva decizie.(3) Acordul negociat de Comisie ar trebui să fie semnat și aplicat provizoriu, sub rezerva încheierii sale eventuale la o dată ulterioară,DECIDE:Articolul 1Acordul între Comunitatea Europeană și Republica Chile privind anumite aspecte ale serviciilor aeriene se aprobă în numele Comunității, sub rezerva deciziei Consiliului privind încheierea respectivului acord.Textul acordului se atașează la prezenta decizie.Articolul 2Președintele Consiliului este autorizat să desemneze persoana împuternicită (persoanele împuternicite) să semneze acordul în numele Comunității, sub rezerva încheierii sale.Articolul 3Până la data intrării sale în vigoare, acordul se aplică cu titlu provizoriu din prima zi a lunii următoare datei la care părțile și-au notificat îndeplinirea procedurilor necesare în acest scop.Articolul 4Președintele Consiliului este autorizat să procedeze la notificarea prevăzută la articolul 8 alineatul (2) din acord.Adoptată la Luxemburg, 27 iunie 2005.Pentru ConsiliuPreședinteleL. Lux--------------------------------------------------


title: 2011/570/UE: Decizia Parlamentului European din 10 mai 2011 privind descărcarea de gestiune pentru execuția bugetului Agenției Comunitare pentru Controlul Pescuitului aferent exercițiului financiar 2009

text:
               27.9.2011

               RO

               Jurnalul Oficial al Uniunii Europene

               L 250/135

         DECIZIA PARLAMENTULUI EUROPEAN
   din 10 mai 2011
   privind descărcarea de gestiune pentru execuția bugetului Agenției Comunitare pentru Controlul Pescuitului aferent exercițiului financiar 2009
   (2011/570/UE)
   PARLAMENTUL EUROPEAN,
   având în vedere conturile anuale finale ale Agenției Comunitare pentru Controlul Pescuitului pentru exercițiul financiar 2009,
   având în vedere Raportul Curții de Conturi privind conturile anuale ale Agenției Comunitare pentru Controlul Pescuitului pentru exercițiul financiar 2009, însoțit de răspunsurile Agenției (1),
   având în vedere Recomandarea Consiliului din 15 februarie 2011 (05892/2011 – C7-0052/2011),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 768/2005 al Consiliului din 26 aprilie 2005 de instituire a Agenției Comunitare pentru Controlul Pescuitului (3), în special articolul 36,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru pescuit (A7-0118/2011),

               1.

               acordă directorului executiv al Agenției Comunitare pentru Controlul Pescuitului descărcarea de gestiune pentru execuția bugetului Agenției aferent exercițiului financiar 2009;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Comunitare pentru Controlul Pescuitului, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 338, 14.12.2010, p. 1.

      (2)  JO L 248, 16.9.2002, p. 1.

      (3)  JO L 128, 21.5.2005, p. 1.

      (4)  JO L 357, 31.12.2002, p. 72.
    ---documentbreak---

               27.9.2011

               RO

               Jurnalul Oficial al Uniunii Europene

               L 250/136

         REZOLUȚIA PARLAMENTULUI EUROPEAN
   din 10 mai 2011
   conținând observațiile care fac parte integrantă din decizia privind descărcarea de gestiune pentru execuția bugetului Agenției Comunitare pentru Controlul Pescuitului aferent exercițiului financiar 2009
   PARLAMENTUL EUROPEAN,
   având în vedere conturile anuale finale ale Agenției Comunitare pentru Controlul Pescuitului pentru exercițiul financiar 2009,
   având în vedere Raportul Curții de Conturi privind conturile anuale ale Agenției Comunitare pentru Controlul Pescuitului pentru exercițiul financiar 2009, însoțit de răspunsurile Agenției (1),
   având în vedere Recomandarea Consiliului din 15 februarie 2011 (05892/2011 – C7-0052/2011),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 768/2005 al Consiliului din 26 aprilie 2005 de instituire a Agenției Comunitare pentru Controlul Pescuitului (3), în special articolul 36,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru pescuit (A7-0118/2011),

               A.

               întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2009 și cu privire la legalitatea și regularitatea operațiunilor subiacente;

               B.

               întrucât, la 5 mai 2010, Parlamentul a acordat descărcarea de gestiune directorului executiv al Agenției Comunitare pentru Controlul Pescuitului pentru execuția bugetului Agenției aferent exercițiului financiar 2008 (5) și întrucât, în rezoluția sa care însoțește decizia de descărcare de gestiune, Parlamentul:

                           —

                           a atras atenția asupra necesității ca Agenția să remedieze deficiențele constatate în programarea activităților sale, astfel încât, pe viitor, procedurile de elaborare a bugetului să fie suficient de riguroase pentru a se evita majorarea și/sau diminuarea creditelor la nivelul liniilor bugetare;

                           —

                           a observat că Agenția nu a elaborat un program de lucru multianual;

               C.

               întrucât bugetul Agenției pentru exercițiul 2009 s-a ridicat la 10 100 000 EUR, ceea ce reprezintă o majorare de 18 % față de exercițiul financiar 2008,

      Performanță

               1.

               felicită Agenția pentru că și-a adoptat la 19 octombrie 2010 programul multianual de lucru pentru perioada 2011-2015; subliniază, de fapt, importanța elaborării acestui document pentru a permite Agenției să organizeze în mod eficient punerea în aplicare a strategiei sale și realizarea obiectivelor sale;

               2.

               solicită din nou Agenției să prezinte, în tabelul care trebuie anexat la viitorul raport al Curții de Conturi, o comparație între operațiunile realizate în exercițiul financiar care face obiectul descărcării de gestiune și cele realizate în exercițiul financiar precedent pentru a permite autorității care acordă descărcarea de gestiune să evalueze mai bine performanțele Agenției de la un exercițiu la altul;

               3.

               îndeamnă Agenția să își îmbunătățească programul anual de lucru prin includerea unor obiective specifice și măsurabile atât la nivel de domeniu tematic, cât și la nivelul activității operaționale, precum și prin stabilirea unor indicatori SMART; invită, de asemenea, Agenția să elaboreze indicatori-cheie de performanță în cadrul funcțiilor de sprijin administrativ;

               4.

               invită, în plus, Agenția să ia în considerare introducerea unei diagrame Gantt în programarea fiecărei activități operaționale, pentru a indica în mod concis timpul dedicat de către fiecare membru al personalului unui proiect și pentru a favoriza o abordare orientată spre obținerea de rezultate; invită, în consecință, Agenția să informeze autoritatea care acordă descărcarea de gestiune cu privire la progresele înregistrate în acest sens;

               5.

               reamintește faptul că o delegație a Comisiei pentru pescuit a vizitat în iunie 2010 Agenția și a fost extrem de satisfăcută de situația generală a activităților Agenției, în special de execuția planurilor de desfășurare comune;

      Resurse umane

               6.

               invită Agenția să își remedieze deficiențele din planificarea recrutărilor; observă că, de fapt, Curtea de Conturi a semnalat că au fost ocupate doar 44 din 55 de posturi temporare planificate (80 %);

      Audit intern

               7.

               salută inițiativa Agenției de a-și revizui procedurile bugetare și circuitele financiare asociate, de a desemna ordonatori de credite și de a investi în formarea personalului în gestiunea financiară;

               8.

               felicită Agenția pentru crearea în 2008 a funcției de audit intern (Structura de audit intern – IAC) care vizează furnizarea de sprijin și consiliere directorului executiv și conducerii Agenției cu privire la controlul intern, evaluarea riscurilor și auditul intern; constată că Agenția nu folosește Structura de audit intern în regim permanent, ci o împarte cu Agenția Comunitară pentru Siguranță Maritimă (AESM) de la Lisabona; confirmă în acest scop că, la 17 iunie 2008, a fost semnat un acord privind nivelul serviciilor între Agenție și AESM; consideră, prin urmare, că acest serviciu partajat este o bună practică care trebuie promovată și de alte agenții;

               9.

               confirmă că Structura de audit intern a efectuat două audituri în 2009, unul asupra implementării standardelor de control intern și celălalt asupra ciclului de plăți; invită Agenția să informeze autoritatea care acordă descărcarea de gestiune cu privire la recomandările făcute de Structura de audit intern și la măsurile luate de Agenție;

               10.

               îndeamnă directorul executiv al Agenției să își îndeplinească pe deplin obligația de a include în raportul său adresat autorității care acordă descărcarea de gestiune care sintetizează Raportul Serviciului de Audit Intern (IAS) toate recomandările făcute (inclusiv cele care ar putea fi eventual refuzate de Agenție) și toate măsurile luate în urma acestor recomandări; invită, prin urmare, directorul executiv al Agenției să furnizeze informații cu privire la cele patru recomandări „foarte importate” făcute de IAS și la măsurile luate de Agenție;

               11.

               invită Agenția să revizuiască sistemul său de control intern pentru a sprijini declarația anuală de asigurare a directorului său executiv și să revadă toate procedurile sale, atât administrative, cât și operaționale, cu documentarea ulterioară a fluxului de lucru și a controalelor-cheie; încurajează, în plus, Agenția să creeze o funcție de gestionare a riscului pentru înregistrarea riscurilor și elaborarea unor planuri de acțiuni pentru atenuarea lor;

               12.

               face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 10 mai 2011 (6) referitoare la performanțele, gestiunea financiară și controlul agențiilor.

      (1)  JO C 338, 14.12.2010, p. 1.

      (2)  JO L 248, 16.9.2002, p. 1.

      (3)  JO L 128, 21.5.2005, p. 1.

      (4)  JO L 357, 31.12.2002, p. 72.

      (5)  JO L 252, 25.9.2010, p. 128.

      (6)  Texte adoptate, P7_TA(2011)0163 (A se vedea pagina 269 din prezentul Jurnal Oficial).


|

2010/343/: Decizia Consiliului din 3 iunie 2010 privind semnarea, în numele Uniunii Europene, și aplicarea cu titlu provizoriu a Înțelegerii între Uniunea Europeană și Republica Chile privind conservarea stocurilor de pește-spadă din Pacificul de Sud-Est - Înțelegere privind conservarea stocurilor de pește-spadă din Pacificul de Sud-Est - Acord sub forma unui schimb de scrisori între Uniunea Europeană și Republica Chile privind aplicarea cu titlu provizoriu a înțelegerii privind conservarea stocurilor de pește-spadă din Pacificul de Sud-Est

Jurnalul Oficial L 155 , 22/06/2010 p. 0001 - 0018

		Decizia Consiliuluidin 3 iunie 2010privind semnarea, în numele Uniunii Europene, și aplicarea cu titlu provizoriu a Înțelegerii între Uniunea Europeană și Republica Chile privind conservarea stocurilor de pește-spadă din Pacificul de Sud-Est(2010/343/UE)CONSILIUL UNIUNII EUROPENE,având în vedere Tratatul privind funcționarea Uniunii Europene, în special articolul 43 alineatul (2) coroborat cu articolul 218 alineatul (5),având în vedere propunerea Comisiei Europene,întrucât:(1) Unul dintre obiectivele Uniunii este stabilirea de acorduri-cadru de cooperare în domeniul pescuitului cu părți terțe pentru a asigura conservarea și gestionarea durabilă a speciilor de interes comun și accesul navelor Uniunii în porturile părților terțe atât pentru operațiuni de transbordare și debarcare, cât și în scopuri logistice.(2) La 4 aprilie 2008, Consiliul a autorizat Comisia să deschidă negocieri cu Republica Chile pentru conservarea stocurilor de pește-spadă din Pacificul de Sud-Est. Negocierile s-au încheiat cu succes prin parafarea Înțelegerii privind conservarea stocurilor de pește-spadă din Pacificul de Sud-Est, convenite la 15- 16 octombrie 2008 la Bruxelles, astfel cum a fost modificată prin (i) anexa I detaliată la înțelegere, astfel cum a fost convenită cu ocazia reuniunii tehnice bilaterale din 5- 6 octombrie 2009 de la New York, (ii) nota verbală trimisă de Chile la 23 noiembrie 2009 care desemnează porturile chiliene Arica, Antofagasta și Punta Arenas pentru accesul navelor UE care pescuiesc pește-spadă în largul Pacificului de Sud-Est, referitoare la punctul (xi) din anexa I și (iii) acordul ca prima reuniune a Comitetului bilateral științific și tehnic să aibă loc cel târziu la 1 ianuarie 2011 ("înțelegerea").(3) Ar trebui semnată înțelegerea.(4) Având în vedere interesul navelor Uniunii care pescuiesc pește-spadă în largul Pacificului de Sud-Est de a obține fără întârziere accesul în porturile chiliene desemnate, înțelegerea ar trebui să se aplice provizoriu până la finalizarea procedurilor pentru încheierea sa. Prin urmare, este în interesul Uniunii să aprobe acordul sub forma unui schimb de scrisori între Uniunea Europeană și Republica Chile privind aplicarea cu titlu provizoriu a înțelegerii,ADOPTĂ PREZENTA DECIZIE:Articolul 1Prin prezenta decizie, se aprobă, în numele Uniunii, sub rezerva încheierii sale, semnarea Înțelegerii între Uniunea Europeană și Republica Chile privind conservarea stocurilor de pește-spadă din Pacificul de Sud-Est, convenită la 15- 16 octombrie 2008 la Bruxelles, astfel cum a fost modificată prin (i) anexa I detaliată la înțelegere, astfel cum a fost convenită cu ocazia reuniunii tehnice bilaterale din 5- 6 octombrie 2009 de la New York; (ii) nota verbală trimisă de Chile la 23 noiembrie 2009 care desemnează porturile chiliene Arica, Antofagasta și Punta Arenas pentru accesul navelor UE care pescuiesc pește-spadă în largul Pacificului de Sud-Est, referitoare la punctul (xi) din anexa I; și (iii) acordul ca prima reuniune a Comitetului bilateral științific și tehnic să aibă loc cel târziu la 1 ianuarie 2011 ("înțelegerea").Textul înțelegerii este atașat la prezenta decizie.Articolul 2Președintele Consiliului este autorizat să desemneze persoana împuternicită (persoanele împuternicite) să semneze înțelegerea în numele Uniunii, sub rezerva încheierii sale.Articolul 3Acordul sub forma unui schimb de scrisori între Uniunea Europeană și Republica Chile privind aplicarea cu titlu provizoriu a înțelegerii se aprobă în numele Uniunii.Textul acordului sub forma unui schimb de scrisori este atașat la prezenta decizie.Articolul 4Președintele Consiliului este autorizat să desemneze persoana împuternicită (persoanele împuternicite) să semneze, în numele Uniunii, Acordul sub forma unui schimb de scrisori privind aplicarea cu titlu provizoriu a înțelegerii.Articolul 5Prezenta decizie intră în vigoare la data adoptării.Adoptată la Luxemburg, 3 iunie 2010.Pentru ConsiliuPreședinteleA. Pérez Rubalcaba--------------------------------------------------Înțelegereprivind conservarea stocurilor de pește-spadă din Pacificul de Sud-Est1. Prezentul document înlocuiește acordul provizoriu din 25 ianuarie 2001 (denumit în continuare "acordul din 2001") și transformă acordul intermediar într-un angajament definitiv de cooperare în vederea conservării și gestionării pe termen lung a stocurilor de pește-spadă din Pacificul de Sud-Est.2. Înțelegerea are scopul de a soluționa pe cale amiabilă litigiile cu privire la pescuitul de pește-spadă [1] dintre Chile și Comunitatea Europeană [căreia îi succedă Uniunea Europeană (UE)], la Tribunalul Internațional pentru Dreptul Mării (TIDM) și la Organizația Mondială a Comerțului (OMC).3. Părțile confirmă în mod oficial faptul că prezenta înțelegere oferă cadrul de bază pentru conservarea și gestionarea stocurilor de pește-spadă din Pacificul de Sud-Est, precum și pentru cooperarea în acest domeniu.4. Comitetul bilateral științific și tehnic UE/Chile (CBST) rămâne punctul de contact necesar pentru chestiunile de interes comun privind conservarea peștelui-spadă și, în vederea valorificării la maximum a eforturilor de cooperare științifică/tehnică, este învestit cu următorul mandat:(a) să servească drept forum pentru schimbul de informații cu privire la stocurile de pește-spadă și la activitățile de pescuit ale UE și Chile și de orice alte informații necesare pentru luarea deciziilor în materie de conservare și gestionare;(b) să evalueze periodic starea stocurilor, să monitorizeze tendințele din domeniul pescuitului și să evalueze impactul asupra speciilor nețintă și asupra ecosistemului marin;(c) să revizuiască măsurile de conservare existente și să emită avize cu privire la eventuale măsuri noi, inclusiv reglementări privind capturile accidentale;(d) să identifice prioritățile de cercetare în contextul programului de lucru și să elaboreze eventuale programe suplimentare, inclusiv protocoale privind colectarea datelor;(e) să facă schimb de informații și să promoveze utilizarea de echipamente sigure din punct de vedere al mediului și rentabile;(f) să facă, înainte de reuniunea CBST, schimb de date privind capturile și eforturile de pescuit, referitoare la toate segmentele de flotă din Pacificul de Sud-Est ale celor două părți;(g) să ia în considerare noi mijloace de cooperare în domeniul științific, tehnic sau administrativ.5. CBST se reunește în sesiune extraordinară (DATA) pentru a începe lucrările conform mandatului său, ținând seama de următoarele obiective și principii convenite de către părți:(a) activitățile de pescuit de pește-spadă ale fiecărei părți trebuie să respecte nivelurile de captură care permit menținerea stocurilor la nivelul RMD (randamentul maxim durabil) sau la un nivel apropiat de acesta, în conformitate cu obiectivul de asigurare a durabilității acestor resurse și de salvgardare a ecosistemului marin;(b) distribuția, structura spațială și dinamica stocurilor sunt monitorizate de către navele de pescuit ale Republicii Chile și ale UE ale căror observații științifice respectă parametrii de cercetare conveniți, concepuți astfel încât să permită elaborarea unor evaluări solide și, ulterior, a unor măsuri de gestionare corespunzătoare;(c) sistemele instituite pentru colectarea datelor ar trebui să fie fiabile, rapide și compatibile cu cerințele și cu amploarea pescuitului de pește-spadă;(d) părțile își mențin nivelul actual de pescuit de pește-spadă, definit fie prin numărul actual de nave, fie prin numărul maxim istoric de nave care operează în Pacificul de Sud-Est, pentru a asigura durabilitatea stocurilor de pește-spadă.6. Părțile își mențin angajamentul de a întări legătura dintre această cooperare bilaterală și consultarea multilaterală susținută de UE și Chile.7. Consultarea multilaterală aflată în curs de desfășurare ar trebui să includă toți participanții la pescuitul de pește-spadă din Pacificul de Sud-Est și observatorii invitați de la organizațiile existente care au un interes legitim pentru pescuitul de pește-spadă.8. UE și Chile își mențin angajamentul de a promova în mod concret cooperarea multilaterală în domeniul conservării și gestionării stocurilor respective în habitatul și în ecosistemul lor, precum și pe parcursul migrației lor.9. Părțile acordă atenția necesară măsurilor luate la nivel multilateral și depun eforturi pentru promovarea unor inițiative similare în materie de conservare și gestionare în cadrul organizațiilor regionale de gestionare a pescuitului din care fac parte, pentru a asigura dezvoltarea durabilă a pescuitului de pește-spadă.10. În acest sens, părțile depun eforturi pentru a-i determina și pe ceilalți participanți la pescuitul de pește-spadă să implementeze principiile și obiectivele menționate anterior, în special în ceea ce privește menținerea actualelor lor niveluri de pescuit.11. În conformitate cu principiile menționate anterior și în contextul programului de lucru aflat în curs de elaborare de către CBST, părțile vor defini un protocol general pentru analizarea, prelucrarea și evaluarea informațiilor colectate de navele lor de pescuit. Acest protocol ar trebui să urmărească identificarea stării stocului în spațiu și timp prin analizarea compoziției și a caracteristicilor biologice ale acestuia și prin studierea habitatelor sale, pentru ca părțile să fie mai bine informate, ținând seama și de efectele potențiale ale pescuitului asupra componentelor ecosistemice ale stocului respectiv și asupra speciilor asociate sau dependente de acesta, de cerințele de atenuare a impactului de mediu și a efectelor negative asupra păsărilor, broaștelor țestoase și rechinilor, precum și de lanțurile alimentare și de mediul fizic din Pacificul de Sud-Est.12. Părțile declară că, în temeiul prezentei înțelegeri, navele lor de pescuit nu se supun măsurilor specifice de conservare care impun o lungime minimă pentru speciile capturate.13. Cu toate acestea, părțile trebuie să aplice principiul precauției, ținând seama de toate caracteristicile biologice ale capturilor și, pe baza celor mai bune avize științifice disponibile, să depună eforturi pentru elaborarea și aplicarea de măsuri alternative menite să garanteze că activitățile de pescuit nu riscă să producă efecte inacceptabile asupra habitatelor sensibile din mediul marin.14. Părțile confirmă că navele lor se supun următoarelor obligații:(a) de a utiliza un VMS (sistem de monitorizare a navelor) funcțional aflat în legătură permanentă cu statul de pavilion;(b) de a furniza periodic date privind tipul de navă, captura, efortul de pescuit pe zone și perioade, pe care părțile trebuie să și le comunice reciproc înainte de reuniunile CBST;(c) de a furniza și a face schimb de informații privind echipamentele de pescuit sigure din punct de vedere ecologic și rentabile;(d) de a colecta datele necesare pentru ca CBST să poată evalua dinamica și starea pescuitului de pește-spadă în Pacificul de Sud-Est, precum și alte informații relevante din perspectiva conservării și a gestionării.15. Părțile convin că navele UE care pescuiesc pește-spadă în conformitate cu obiectivele stabilite în prezenta înțelegere în ceea ce privește nivelurile actuale ale efortului de pescuit și nivelurile de captură care permit menținerea stocurilor la nivelul RMD sau la un nivel apropiat de acesta, conform obiectivului de asigurare a durabilității acestor resurse, și care respectă dispozițiile privind monitorizarea și schimbul de informații trebuie să primească accesul în porturile chiliene desemnate.16. Procedurile de acces pentru debarcare și transbordare în porturile chiliene desemnate sunt prevăzute în anexa I la prezenta înțelegere.17. Părțile vor notifica împreună TIDM faptul că, drept urmare a înțelegerii la care s-a ajuns, au convenit să întrerupă procedurile (cauza TIDM nr. 7) și să solicite tribunalului să emită un ordin de înregistrare a întreruperii, prin care să solicite grefierului să elimine cauza respectivă de pe lista cauzelor. De asemenea, părțile, întrucât au convenit să întrerupă procedurile la TIDM ca o consecință directă a faptului că au ajuns la o înțelegere de soluționare a litigiului, solicită tribunalului să înregistreze acest fapt și să indice termenii înțelegerii în respectivul ordin de întrerupere sau într-o anexă la acesta.18. De asemenea, părțile trebuie să îl informeze pe directorul general al OMC că s-a întrerupt procedura obligatorie de soluționare a litigiilor intentată la TIDM (cauza nr. 7) și să îi comunice termenii înțelegerii la care s-a ajuns, exprimând hotărârea părților de a nu relua procedura de soluționare a litigiilor prevăzută în Înțelegerea OMC privind soluționarea litigiilor în cauza DS 193 privind aplicarea articolelor relevante din GATT tranzitului, transbordării și accesului comercial în porturile chiliene al navelor UE care pescuiesc pește-spadă.19. Părțile convin să aplice prezentei înțelegeri dispozițiile privind evitarea și soluționarea litigiilor prevăzute la titlul VIII din Acordul de stabilire a unei asociații între Comunitatea Europeană și statele sale membre, pe de o parte, și Republica Chile, pe de altă parte, care a intrat în vigoare la 1 februarie 2003.20. Prezenta înțelegere intră în vigoare în prima zi a lunii următoare celei în care părțile își notifică reciproc îndeplinirea procedurilor necesare în acest scop.21. Părțile convin să aplice cu titlu provizoriu punctul 15 de mai sus din momentul semnării și, în orice caz, cel târziu de la 31 decembrie 2009.22. Notificările se transmit Secretarului General al Consiliului Uniunii Europene, care este depozitarul prezentei înțelegeri.23. De la data intrării sale în vigoare, prezenta înțelegere înlocuiește acordul provizoriu semnat de părți la 25 ianuarie 2001.Pentru Uniunea EuropeanăPentru Republica Chile[1] Cauza TIDM nr. 7 și OMC DS 19.--------------------------------------------------ANEXA I(i) În scopul punerii în aplicare a prezentei înțelegeri, cu 45 de zile înainte de reuniunea CBST menționată la punctul 4 din înțelegere, părțile își comunică reciproc o listă a navelor care conține următoarele date:1. denumirea navei;2. indicativul de apel;3. numărul de înregistrare OMI (dacă este disponibil);4. numele și datele proprietarului navei (naționalitate, adresă);5. statul de pavilion al navei;6. lungimea totală (m);7. marca și modelul sistemului de poziționare automată, precum și codul de identificare al acestuia și denumirea stației de coastă (LES) cu care operează;8. numele și adresa persoanelor de contact din statul de pavilion și din cadrul Comisiei Europene.(ii) Căpitanul unei nave a UE, sau reprezentantul acestuia, care dorește să intre într-un port chilian desemnat notifică acest lucru autorităților competente chiliene utilizând formularul A anexat, cu cel puțin 72 de ore înainte de ora prevăzută de sosire în port.(iii) Autoritățile competente chiliene confirmă în mod oficial, prin mijloace electronice sau de altă natură, în termen de 24 de ore, faptul că se autorizează accesul în port și că operațiunea de debarcare sau de transbordare poate avea loc.(iv) În conformitate cu punctul 14 litera (a), ori de câte ori intră în zona economică exclusivă a Republicii Chile pentru a solicita accesul în port, navele UE trebuie să transmită de îndată, prin intermediul centrului de monitorizare (FMC) din statul de pavilion, un semnal prin satelit către Centro de Monitoreo y Control de la Direccion General del Territorio Maritimo y Marina Mercante.Rapoartele de bază ale sistemului VMS trebuie transmise la intervale de 60 de minute.(v) Cu ocazia primei reuniuni a CBST, Chile trebuie să prezinte coordonatele zonei sale economice exclusive.(vi) În cazul în care autoritățile competente chiliene au motive clare să creadă că informațiile menționate anterior, furnizate de o navă de pescuit a UE, sunt incorecte, ruta de navigație a navei trebuie furnizată de către autoritățile competente din statul de pavilion, la cererea autorităților competente din Chile. În acest caz, Chile informează imediat statul de pavilion și Comisia Europeană pentru a se consulta cu autoritățile de resort.(vii) Inspectorii desemnați de autoritățile competente chiliene pot inspecta documente, jurnalul de bord, echipamentul de pescuit și capturile de la bord pe durata operațiunilor de debarcare sau de transbordare. Aceste inspecții trebuie efectuate astfel încât să nu întârzie necuvenit operațiunile de debarcare sau transbordare, care, la rândul lor, ar trebui efectuate, pe cât posibil, în termen de 24 de ore de la sosirea navei în port. Înaintea unei inspecții, inspectorii trebuie să-i prezinte comandantului navei documentul corespunzător prin care sunt atestați ca atare.(viii) Autoritățile competente chiliene se asigură că rezultatele inspecțiilor din port sunt întotdeauna prezentate comandantului navei pentru a fi examinate și semnate și că raportul este redactat și semnat de inspector. Comandantului navei inspectate i se oferă posibilitatea să adauge comentarii la raport și, dacă este necesar, să contacteze autoritățile competente din statul de pavilion, în special în cazul în care întâmpină dificultăți serioase de înțelegere a conținutului raportului.(ix) Autoritățile competente chiliene se asigură că o copie a raportului de inspecție este transmisă comandantului navei inspectate, spre a fi păstrată la bord, și că o altă copie este trimisă autorităților competente din statul de pavilion al navei inspectate.(x) Căpitanii navelor sunt liberi să decidă modul de utilizare a capturilor de pe navele lor.(xi) În conformitate cu punctele 15 și 16, navele UE vor utiliza următoarele porturi desemnate: Arica, Antofagasta și Punta Arenas.(xii) În porturile autorizate, se pot desfășura numai activitățile următoare:1. debarcarea stocurilor de pește-spadă;2. transbordarea stocurilor de pește-spadă;3. realimentarea navei;4. repararea navei.Cele de mai sus nu aduc atingere posibilității navelor UE de a obține accesul, exclusiv pentru realizarea de reparații, în alte porturi chiliene convenabile, recomandate de autoritățile chiliene.În ceea ce privește realimentarea cu provizii, lubrifianți, combustibil și materiale pentru ambalare, pentru prelucrare la bord și pentru orice alte utilizări zilnice, precum și schimbările de echipaj, nava poate să ia la bord numai ceea ce este necesar pentru propriile operațiuni; se interzice îmbarcarea materialelor și a membrilor de echipaj pentru alte nave de pescuit. Aceste dispoziții nu se aplică în caz de urgență sau de forță majoră.(xiii) Autoritățile competente chiliene vor refuza accesul în port navelor UE care nu respectă dispozițiile de mai sus. Refuzul accesului ar trebui justificat, iar motivele refuzului ar trebui comunicate fără întârziere, în mod oficial, căpitanului navei, statului de pavilion și Comisiei Europene. Cazurile de refuz al accesului se discută de către părți în cadrul următoarei reuniuni CBST, iar până atunci accesul navei respective în porturile chiliene este interzis.(xiv) La cererea oricărei părți se convoacă o sesiune CBST extraordinară pentru a discuta orice aspect legat de implementarea prezentei înțelegeri.FORMULARUL AINFORMAȚII CARE TREBUIE FURNIZATE ÎN AVANS DE CĂTRE NAVELE CE SOLICITĂ INTRAREA ÎN PORT1. Portul prevăzut pentru escală2. Data și ora de sosire estimate3. Scop (scopuri)4. Denumirea navei5. Statul de pavilion6. Tipul de navă7. Indicativul internațional de apel radio8. Datele de contact ale navei9. Proprietarul (proprietarii) navei10. Numărul de identificare al certificatului de înmatriculare11. Numărul de identificare OMI al navei, dacă este disponibil12. Numărul de identificare extern, dacă este disponibil13. Dimensiunile naveiLungimeLățimePescaj14. Numele și naționalitatea comandantului navei15. Capturile totale de la bordSpeciaTipul de produsZona de capturareCantitatea16. Capturi destinate debarcăriiSpeciaCantitatea17. Capturi destinate transbordării în portSpeciaCantitatea18. Destinația finală a capturilorChileAltele+++++ TIFF +++++--------------------------------------------------ANEXA BMISIUNEA REPUBLICII CHILE PE LÂNGĂ UNIUNEA EUROPEANĂnr. 177/2009Misiunea Republicii Chile pe lângă Uniunea Europeană prezintă complimentele sale Direcției Generale Afaceri Maritime și Pescuit a Comisiei Europene și are onoarea de a face trimitere la Raportul convenit între Comisia Europeană și Chile în urma consultărilor tehnice bilaterale desfășurate la New York pe 5- 6 octombrie 2009 cu privire la peștele-spadă din Pacificul de Sud-Est.În ceea ce privește punctul (xi) din anexa I la raport, Misiunea Republicii Chile ar dori să solicite Direcției Generale Afaceri Maritime și Pescuit să modifice lista porturilor desemnate de Chile, astfel cum este prezentată în raport.În acest scop, Misiunea Republicii Chile informează Direcția Generală Afaceri Maritime și Pescuit că porturile nou desemnate sunt Arica, Antofagasta și Punta Arenas.Misiunea Republicii Chile pe lângă Uniunea Europeană ar dori să solicite Direcției Generale Afaceri Maritime și Pescuit a Comisiei Europene să acorde atenție chestiunii sus-menționate și o asigură de cea mai înaltă considerație.Bruxelles, 23 noiembrie 2009.În atenția Direcției Generale Afaceri Maritime și Pescuita Comisiei EuropeneBruxelles--------------------------------------------------Acordsub forma unui schimb de scrisori între Uniunea Europeană și Republica Chile privind aplicarea cu titlu provizoriu a înțelegerii privind conservarea stocurilor de pește-spadă din Pacificul de Sud-EstA. Scrisoare din partea Uniunii EuropeneStimată doamnă/Stimate domn,Am onoarea să fac trimitere la negocierile dintre Uniunea Europeană și Chile desfășurate la Bruxelles, la 15- 16 octombrie 2008, care au condus la Înțelegerea privind conservarea stocurilor de pește-spadă din Pacificul de Sud-Est (denumită în continuare "înțelegerea"), precum și la discuțiile tehnice bilaterale purtate la New York pe 5 și 6 octombrie 2009.Uniunea Europeană și-a început procedurile interne în vederea încheierii Înțelegerii privind conservarea stocurilor de pește-spadă din Pacificul de Sud-Est la care s-a ajuns la 15- 16 octombrie 2008, inclusiv anexa I detaliată, convenită la 5- 6 octombrie 2009.Până la încheierea acestor proceduri, Uniunea Europeană aplică provizoriu Înțelegerea privind conservarea stocurilor de pește-spadă din Pacificul de Sud-Est la care s-a ajuns la 15- 16 octombrie 2008 și anexa I la aceasta, convenită la 5- 6 octombrie 2009, astfel cum a fost completată prin nota verbală trimisă de Chile la 23 noiembrie 2009.Următoarele documente și informații fac parte integrantă din prezentul acord sub forma unui schimb de scrisori:(a) înțelegerea convenită la 15- 16 octombrie 2008 la Bruxelles, astfel cum a fost modificată prin:(b) anexa I detaliată la înțelegere, astfel cum a fost convenită în cadrul reuniunii tehnice bilaterale din 5- 6 octombrie 2009 de la New York;(c) nota verbală trimisă de Chile la 23 noiembrie 2009 care desemnează porturile chiliene Arica, Antofagasta și Punta Arenas pentru accesul navelor UE care pescuiesc pește-spadă în largul Pacificului de Sud-Est, referitoare la punctul (xi) din anexa menționată la litera (b) de mai sus;(d) prima reuniune a Comitetului bilateral științific și tehnic va avea loc cel târziu la 1 ianuarie 2011.V-aș fi recunoscător dacă ați putea confirma primirea prezentei scrisori, precum și faptul că prezenta scrisoare împreună cu răspunsul dumneavoastră constituie un acord între Chile și Uniunea Europeană pentru aplicarea cu titlu provizoriu a înțelegerii în conformitate cu dispozițiile din documentele enumerate mai sus.Prezentul acord se va aplica începând cu ziua următoare datei răspunsului dumneavoastră.Vă rog să primiți, stimată doamnă/stimate domn, expresia înaltei mele considerații.Pentru Uniunea EuropeanăPreședinteleB. Scrisoare din partea Republicii ChileStimată doamnă/Stimate domn,Am onoarea de a confirma primirea scrisorii dumneavoastră din data de astăzi, cu următorul conținut:"Am onoarea să fac trimitere la negocierile dintre Uniunea Europeană și Chile desfășurate la Bruxelles, la 15- 16 octombrie 2008, care au condus la Înțelegerea privind conservarea stocurilor de pește-spadă din Pacificul de Sud-Est (denumită în continuare "înțelegerea"), precum și la discuțiile tehnice bilaterale purtate la New York pe 5 și 6 octombrie 2009.Uniunea Europeană și-a început procedurile interne în vederea încheierii Înțelegerii privind conservarea stocurilor de pește-spadă din Pacificul de Sud-Est la care s-a ajuns la 15- 16 octombrie 2008, inclusiv anexa I detaliată, convenită la 5- 6 octombrie 2009.Până la încheierea acestor proceduri, Uniunea Europeană aplică provizoriu Înțelegerea privind conservarea stocurilor de pește-spadă din Pacificul de Sud-Est la care s-a ajuns la 15- 16 octombrie 2008 și anexa I la aceasta, convenită la 5- 6 octombrie 2009, astfel cum a fost completată prin nota verbală trimisă de Chile la 23 noiembrie 2009.Următoarele documente și informații fac parte integrantă din prezentul acord sub forma unui schimb de scrisori:(a) înțelegerea convenită la 15- 16 octombrie 2008 la Bruxelles, astfel cum a fost modificată prin:(b) anexa I detaliată la înțelegere, astfel cum a fost convenită în cadrul reuniunii tehnice bilaterale din 5- 6 octombrie 2009 de la New York;(c) nota verbală trimisă de Chile la 23 noiembrie 2009 care desemnează porturile chiliene Arica, Antofagasta și Punta Arenas pentru accesul navelor UE care pescuiesc pește-spadă în largul Pacificului de Sud-Est, referitoare la punctul (xi) din anexa menționată la litera (b) de mai sus;(d) prima reuniune a Comitetului bilateral științific și tehnic va avea loc cel târziu la 1 ianuarie 2011.V-aș fi recunoscător dacă ați putea confirma primirea prezentei scrisori, precum și faptul că prezenta scrisoare împreună cu răspunsul dumneavoastră constituie un acord între Chile și Uniunea Europeană pentru aplicarea cu titlu provizoriu a înțelegerii în conformitate cu dispozițiile din documentele enumerate mai sus.Prezentul acord se va aplica începând cu ziua următoare datei răspunsului dumneavoastră."Am onoarea să confirm faptul că scrisoarea dumneavoastră și prezentul răspuns constituie un acord între Chile și Uniunea Europeană.Vă rog să primiți, stimată doamnă/stimate domn, expresia înaltei mele considerații.Pentru Republica ChilePreședintele--------------------------------------------------ANEXĂÎNȚELEGERE PRIVIND CONSERVAREA STOCURILOR DE PEȘTE-SPADĂ DIN PACIFICUL DE SUD-EST1. Prezentul document înlocuiește acordul provizoriu din 25 ianuarie 2001 (denumit în continuare "acordul din 2001") și transformă acordul intermediar într-un angajament definitiv de cooperare în vederea conservării și gestionării pe termen lung a stocurilor de pește-spadă din Pacificul de Sud-Est.2. Înțelegerea are scopul de a soluționa pe cale amiabilă litigiile cu privire la pescuitul de pește-spadă [1] dintre Chile și Comunitatea Europeană [căreia îi succedă Uniunea Europeană (UE)], la Tribunalul Internațional pentru Dreptul Mării (TIDM) și la Organizația Mondială a Comerțului (OMC).3. Părțile confirmă în mod oficial faptul că prezenta înțelegere oferă cadrul de bază pentru conservarea și gestionarea stocurilor de pește-spadă din Pacificul de Sud-Est, precum și pentru cooperarea în acest domeniu.4. Comitetul bilateral științific și tehnic UE/Chile (CBST) rămâne punctul de contact necesar pentru chestiunile de interes comun privind conservarea peștelui-spadă și, în vederea valorificării la maximum a eforturilor de cooperare științifică/tehnică, este învestit cu următorul mandat:(a) să servească drept forum pentru schimbul de informații cu privire la stocurile de pește-spadă și la activitățile de pescuit ale UE și Chile și de orice alte informații necesare pentru luarea deciziilor în materie de conservare și gestionare;(b) să evalueze periodic starea stocurilor, să monitorizeze tendințele din domeniul pescuitului și să evalueze impactul asupra speciilor nețintă și asupra ecosistemului marin;(c) să revizuiască măsurile de conservare existente și să emită avize cu privire la eventuale măsuri noi, inclusiv reglementări privind capturile accidentale;(d) să identifice prioritățile de cercetare în contextul programului de lucru și să elaboreze eventuale programe suplimentare, inclusiv protocoale privind colectarea datelor;(e) să facă schimb de informații și să promoveze utilizarea de echipamente sigure din punct de vedere al mediului și rentabile;(f) să facă, înainte de reuniunea CBST, schimb de date privind capturile și eforturile de pescuit, referitoare la toate segmentele de flotă din Pacificul de Sud-Est ale celor două părți;(g) să ia în considerare noi mijloace de cooperare în domeniul științific, tehnic sau administrativ.5. CBST se reunește în sesiune extraordinară (DATA) pentru a începe lucrările conform mandatului său, ținând seama de următoarele obiective și principii convenite de către părți:(a) activitățile de pescuit de pește-spadă ale fiecărei părți trebuie să respecte nivelurile de captură care permit menținerea stocurilor la nivelul RMD (randamentul maxim durabil) sau la un nivel apropiat de acesta, în conformitate cu obiectivul de asigurare a durabilității acestor resurse și de salvgardare a ecosistemului marin;(b) distribuția, structura spațială și dinamica stocurilor sunt monitorizate de către navele de pescuit ale Republicii Chile și ale UE ale căror observații științifice respectă parametrii de cercetare conveniți, concepuți astfel încât să permită elaborarea unor evaluări solide și, ulterior, a unor măsuri de gestionare corespunzătoare;(c) sistemele instituite pentru colectarea datelor ar trebui să fie fiabile, rapide și compatibile cu cerințele și cu amploarea pescuitului de pește-spadă;(d) părțile își mențin nivelul actual de pescuit de pește-spadă, definit fie prin numărul actual de nave, fie prin numărul maxim istoric de nave care operează în Pacificul de Sud-Est, pentru a asigura durabilitatea stocurilor de pește-spadă.6. Părțile își mențin angajamentul de a întări legătura dintre această cooperare bilaterală și consultarea multilaterală susținută de UE și Chile.7. Consultarea multilaterală aflată în curs de desfășurare ar trebui să includă toți participanții la pescuitul de pește-spadă din Pacificul de Sud-Est și observatorii invitați de la organizațiile existente care au un interes legitim pentru pescuitul de pește-spadă.8. UE și Chile își mențin angajamentul de a promova în mod concret cooperarea multilaterală în domeniul conservării și gestionării stocurilor respective în habitatul și în ecosistemul lor, precum și pe parcursul migrației lor.9. Părțile acordă atenția necesară măsurilor luate la nivel multilateral și depun eforturi pentru promovarea unor inițiative similare în materie de conservare și gestionare în cadrul organizațiilor regionale de gestionare a pescuitului din care fac parte, pentru a asigura dezvoltarea durabilă a pescuitului de pește-spadă.10. În acest sens, părțile depun eforturi pentru a-i determina și pe ceilalți participanți la pescuitul de pește-spadă să implementeze principiile și obiectivele menționate anterior, în special în ceea ce privește menținerea actualelor lor niveluri de pescuit.11. În conformitate cu principiile menționate anterior și în contextul programului de lucru aflat în curs de elaborare de către CBST, părțile vor defini un protocol general pentru analizarea, prelucrarea și evaluarea informațiilor colectate de navele lor de pescuit. Acest protocol ar trebui să urmărească identificarea stării stocului în spațiu și timp prin analizarea compoziției și a caracteristicilor biologice ale acestuia și prin studierea habitatelor sale, pentru ca părțile să fie mai bine informate, ținând seama și de efectele potențiale ale pescuitului asupra componentelor ecosistemice ale stocului respectiv și asupra speciilor asociate sau dependente de acesta, de cerințele de atenuare a impactului de mediu și a efectelor negative asupra păsărilor, broaștelor țestoase și rechinilor, precum și de lanțurile alimentare și de mediul fizic din Pacificul de Sud-Est.12. Părțile declară că, în temeiul prezentei înțelegeri, navele lor de pescuit nu se supun măsurilor specifice de conservare care impun o lungime minimă pentru speciile capturate.13. Cu toate acestea, părțile trebuie să aplice principiul precauției, ținând seama de toate caracteristicile biologice ale capturilor și, pe baza celor mai bune avize științifice disponibile, să depună eforturi pentru elaborarea și aplicarea de măsuri alternative menite să garanteze că activitățile de pescuit nu riscă să producă efecte inacceptabile asupra habitatelor sensibile din mediul marin.14. Părțile confirmă că navele lor se supun următoarelor obligații:(a) de a utiliza un VMS (sistem de monitorizare a navelor) funcțional aflat în legătură permanentă cu statul de pavilion;(b) de a furniza periodic date privind tipul de navă, captura, efortul de pescuit pe zone și perioade, pe care părțile trebuie să și le comunice reciproc înainte de reuniunile CBST;(c) de a furniza și a face schimb de informații privind echipamentele de pescuit sigure din punct de vedere ecologic și rentabile;(d) de a colecta datele necesare pentru ca CBST să poată evalua dinamica și starea pescuitului de pește-spadă în Pacificul de Sud-Est, precum și alte informații relevante din perspectiva conservării și a gestionării.15. Părțile convin că navele UE care pescuiesc pește-spadă în conformitate cu obiectivele stabilite în prezenta înțelegere în ceea ce privește nivelurile actuale ale efortului de pescuit și nivelurile de captură care permit menținerea stocurilor la nivelul RMD sau la un nivel apropiat de acesta, conform obiectivului de asigurare a durabilității acestor resurse, și care respectă dispozițiile privind monitorizarea și schimbul de informații trebuie să primească accesul în porturile chiliene desemnate.16. Procedurile de acces pentru debarcare și transbordare în porturile chiliene desemnate sunt prevăzute în anexa I la prezenta înțelegere.17. Părțile vor notifica împreună TIDM faptul că, drept urmare a înțelegerii la care s-a ajuns, au convenit să întrerupă procedurile (cauza TIDM nr. 7) și să solicite tribunalului să emită un ordin de înregistrare a întreruperii, prin care să solicite grefierului să elimine cauza respectivă de pe lista cauzelor. De asemenea, părțile, întrucât au convenit să întrerupă procedurile la TIDM ca o consecință directă a faptului că au ajuns la o înțelegere de soluționare a litigiului, solicită tribunalului să înregistreze acest fapt și să indice termenii înțelegerii în respectivul ordin de întrerupere sau într-o anexă la acesta.18. De asemenea, părțile trebuie să îl informeze pe Directorul general al OMC că s-a întrerupt procedura obligatorie de soluționare a litigiilor intentată la TIDM (cauza nr. 7) și să îi comunice termenii înțelegerii la care s-a ajuns, exprimând hotărârea părților de a nu relua procedura de soluționare a litigiilor prevăzută în Înțelegerea OMC privind soluționarea litigiilor în cauza DS 193 privind aplicarea articolelor relevante din GATT tranzitului, transbordării și accesului comercial în porturile chiliene al navelor UE care pescuiesc pește-spadă.19. Părțile convin să aplice prezentei înțelegeri dispozițiile privind evitarea și soluționarea litigiilor, prevăzute la titlul VIII din Acordul de stabilire a unei asociații între Comunitatea Europeană și statele sale membre, pe de o parte, și Republica Chile, pe de altă parte, care a intrat în vigoare la 1 februarie 2003.20. Prezenta înțelegere intră în vigoare în prima zi a lunii următoare celei în care părțile își notifică reciproc îndeplinirea procedurilor necesare în acest scop.21. Părțile convin să aplice cu titlu provizoriu punctul 15 de mai sus din momentul semnării și, în orice caz, cel târziu de la 31 decembrie 2009.22. Notificările se transmit Secretarului General al Consiliului Uniunii Europene, care este depozitarul prezentei înțelegeri.23. De la data intrării sale în vigoare, prezenta înțelegere înlocuiește acordul provizoriu semnat de părți la 25 ianuarie 2001.ANEXA I(i) În scopul punerii în aplicare a prezentei înțelegeri, cu 45 de zile înainte de reuniunea CBST menționată la punctul 4 din înțelegere, părțile își comunică reciproc o listă a navelor care conține următoarele date:1. denumirea navei;2. indicativul de apel;3. numărul de înregistrare OMI (dacă este disponibil);4. numele și datele proprietarului navei (naționalitate, adresă);5. statul de pavilion al navei;6. lungimea totală (m);7. marca și modelul sistemului de poziționare automată, precum și codul de identificare al acestuia și denumirea stației de coastă (LES) cu care operează;8. numele și adresa persoanelor de contact din statul de pavilion și din cadrul Comisiei Europene.(ii) Căpitanul unei nave a UE, sau reprezentantul acestuia, care dorește să intre într-un port chilian desemnat, notifică acest lucru autorităților competente chiliene, utilizând formularul A anexat, cu cel puțin 72 de ore înainte de ora prevăzută de sosire în port.(iii) Autoritățile competente chiliene confirmă în mod oficial, prin mijloace electronice sau de altă natură, în termen de 24 de ore, faptul că se autorizează accesul în port și că operațiunea de debarcare sau de transbordare poate avea loc.(iv) În conformitate cu punctul 14 litera (a), ori de câte ori intră în zona economică exclusivă a Republicii Chile pentru a solicita accesul în port, navele UE trebuie să transmită de îndată, prin intermediul centrului de monitorizare (FMC) din statul de pavilion, un semnal prin satelit către Centro de Monitoreo y Control de la Direccion General del Territorio Maritimo y Marina Mercante.Rapoartele de bază ale sistemului VMS trebuie transmise la intervale de 60 de minute.(v) Cu ocazia primei reuniuni a CBST, Chile trebuie să prezinte coordonatele zonei sale economice exclusive.(vi) În cazul în care autoritățile competente chiliene au motive clare să creadă că informațiile menționate anterior, furnizate de o navă de pescuit a UE, sunt incorecte, ruta de navigație a navei trebuie furnizată de către autoritățile competente din statul de pavilion, la cererea autorităților competente din Chile. În acest caz, Chile informează imediat statul de pavilion și Comisia Europeană pentru a se consulta cu autoritățile de resort.(vii) Inspectorii desemnați de autoritățile competente chiliene pot inspecta documente, jurnalul de bord, echipamentul de pescuit și capturile de la bord pe durata operațiunilor de debarcare sau de transbordare. Aceste inspecții trebuie efectuate astfel încât să nu întârzie necuvenit operațiunile de debarcare sau transbordare, care, la rândul lor, ar trebui efectuate, pe cât posibil, în termen de 24 de ore de la sosirea navei în port. Înaintea unei inspecții, inspectorii trebuie să-i prezinte comandantului navei documentul corespunzător prin care sunt atestați ca atare.(viii) Autoritățile competente chiliene se asigură că rezultatele inspecțiilor din port sunt întotdeauna prezentate comandantului navei pentru a fi examinate și semnate și că raportul este redactat și semnat de inspector. Comandantului navei inspectate i se oferă posibilitatea să adauge comentarii la raport și, dacă este necesar, să contacteze autoritățile competente din statul de pavilion, în special în cazul în care întâmpină dificultăți serioase de înțelegere a conținutului raportului.(ix) Autoritățile competente chiliene se asigură că o copie a raportului de inspecție este transmisă comandantului navei inspectate, spre a fi păstrată la bord, și că o altă copie este trimisă autorităților competente din statul de pavilion al navei inspectate.(x) Căpitanii navelor sunt liberi să decidă modul de utilizare a capturilor de pe navele lor.(xi) În conformitate cu punctele 15 și 16, navele UE vor utiliza următoarele porturi desemnate: Arica, Antofagasta și Punta Arenas.(xii) În porturile autorizate, se pot desfășura numai activitățile următoare:1. debarcarea stocurilor de pește-spadă;2. transbordarea stocurilor de pește-spadă;3. realimentarea navei;4. repararea navei.Cele de mai sus nu aduc atingere posibilității navelor UE de a obține accesul, exclusiv pentru realizarea de reparații, în alte porturi chiliene convenabile, recomandate de autoritățile chiliene.În ceea ce privește realimentarea cu provizii, lubrifianți, combustibil și materiale pentru ambalare, pentru prelucrare la bord și pentru orice alte utilizări zilnice, precum și schimbările de echipaj, nava poate să ia la bord numai ceea ce este necesar pentru propriile operațiuni; se interzice îmbarcarea materialelor și a membrilor de echipaj pentru alte nave de pescuit. Aceste dispoziții nu se aplică în caz de urgență sau de forță majoră.(xiii) Autoritățile competente chiliene vor refuza accesul în port navelor UE care nu respectă dispozițiile de mai sus. Refuzul accesului ar trebui justificat, iar motivele refuzului ar trebui comunicate fără întârziere, în mod oficial, căpitanului navei, statului de pavilion și Comisiei Europene. Cazurile de refuz al accesului se discută de către părți în cadrul următoarei reuniuni CBST, iar până atunci accesul navei respective în porturile chiliene este interzis.(xiv) La cererea oricărei părți se convoacă o sesiune CBST extraordinară pentru a discuta orice aspect legat de implementarea prezentei înțelegeri.FORMULARUL AINFORMAȚII CARE TREBUIE FURNIZATE ÎN AVANS DE CĂTRE NAVELE CE SOLICITĂ INTRAREA ÎN PORT1. Portul prevăzut pentru escală2. Data și ora de sosire estimate3. Scop (scopuri)4. Denumirea navei5. Statul de pavilion6. Tipul de navă7. Indicativul internațional de apel radio8. Datele de contact ale navei9. Proprietarul (proprietarii) navei10. Numărul de identificare al certificatului de înmatriculare11. Numărul de identificare OMI al navei, dacă este disponibil12. Numărul de identificare extern, dacă este disponibil13. Dimensiunile naveiLungimeLățimePescaj14. Numele și naționalitatea comandantului navei15. Capturile totale de la bordSpeciaTipul de produsZona de capturareCantitatea16. Capturi destinate debarcăriiSpeciaCantitatea17. Capturi destinate transbordării în portSpeciaCantitatea18. Destinația finală a capturilorChileAltele+++++ TIFF +++++ANEXA BMISIUNEA REPUBLICII CHILE PE LÂNGĂ UNIUNEA EUROPEANĂnr. 177/2009Misiunea Republicii Chile pe lângă Uniunea Europeană prezintă complimentele sale Direcției Generale Afaceri Maritime și Pescuit a Comisiei Europene și are onoarea de a face trimitere la Raportul convenit între Comisia Europeană și Chile în urma consultărilor tehnice bilaterale desfășurate la New York pe 5- 6 octombrie 2009 cu privire la peștele-spadă din Pacificul de Sud-Est.În ceea ce privește punctul (xi) din anexa I la raport, Misiunea Republicii Chile ar dori să solicite Direcției Generale Afaceri Maritime și Pescuit să modifice lista porturilor desemnate de Chile, astfel cum este prezentată în raport.În acest scop, Misiunea Republicii Chile informează Direcția Generală Afaceri Maritime și Pescuit că porturile nou desemnate sunt Arica, Antofagasta și Punta Arenas.Misiunea Republicii Chile pe lângă Uniunea Europeană ar dori să solicite Direcției Generale Afaceri Maritime și Pescuit a Comisiei Europene să acorde atenție chestiunii sus-menționate și o asigură de cea mai înaltă considerație.Bruxelles, 23 noiembrie 2009.În atenția Direcției Generale Afaceri Maritime și Pescuita Comisiei EuropeneBruxelles[1] Cauza TIDM nr. 7 și OMC DS 19.--------------------------------------------------


title: Decizia 2012/35/PESC a Consiliului din 23 ianuarie 2012 de modificare a Deciziei 2010/413/PESC privind adoptarea de măsuri restrictive împotriva Iranului

text:
               24.1.2012

               RO

               Jurnalul Oficial al Uniunii Europene

               L 19/22

         DECIZIA 2012/35/PESC A CONSILIULUI
   din 23 ianuarie 2012
   de modificare a Deciziei 2010/413/PESC privind adoptarea de măsuri restrictive împotriva Iranului
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 27 februarie 2007, Consiliul a adoptat Poziția comună 2007/140/PESC privind măsuri restrictive împotriva Iranului (1), care a pus în aplicare Rezoluția (RCSONU) 1737 (2006) a Consiliului de Securitate al Organizației Națiunilor Unite.

               (2)

               La 23 aprilie 2007, Consiliul a adoptat Poziția comună 2007/246/PESC (2), care a pus în aplicare RCSONU 1747 (2007).

               (3)

               La 7 august 2008, Consiliul a adoptat Poziția comună 2008/652/PESC (3), care a pus în aplicare RCSONU 1803 (2008).

               (4)

               La 26 iulie 2010, Consiliul a adoptat Decizia 2010/413/PESC (4), care a pus în aplicare RCSONU 1929 (2010).

               (5)

               La 1 decembrie 2011, Consiliul și-a reiterat îngrijorarea serioasă și din ce în ce mai profundă cu privire la natura programului nuclear al Iranului, în special cu privire la constatările referitoare la activitățile Iranului legate de dezvoltarea de tehnologie nucleară cu caracter militar, astfel cum reiese din cel mai recent raport al Agenției Internaționale a Energiei Atomice (AIEA). Din perspectiva acestor îngrijorări și în conformitate cu declarația Consiliului European din 23 octombrie 2011, Consiliul a convenit asupra extinderii sancțiunilor actuale, examinând, în strânsă coordonare cu partenerii internaționali, măsuri suplimentare printre care se numără măsuri având drept scop perturbarea gravă a sistemului financiar iranian, măsuri în sectorul transportului și în sectorul energetic, măsuri îndreptate împotriva Corpului Gărzilor Revoluționare Iraniene (IRGC), precum și măsuri în alte domenii.

               (6)

               La 9 decembrie 2011, Consiliul European a aprobat concluziile Consiliului din 1 decembrie 2011 și a invitat Consiliul să acorde în continuare prioritate lucrărilor referitoare la extinderea domeniului de aplicare al măsurilor restrictive ale Uniunii împotriva Iranului.

               (7)

               În acest context, este oportună interzicerea sau controlul furnizării, vânzării sau transferului către Iran a unor articole, materiale, echipamente, bunuri și tehnologii suplimentare care ar putea contribui la activitățile Iranului legate de îmbogățire, de reprocesare sau privind apa grea, la perfecționarea unor vectori de transport ai armelor nucleare sau la desfășurarea activităților legate de alte chestiuni în privința cărora AIEA și-a exprimat îngrijorarea sau pe care le-a identificat ca fiind nerezolvate, sau legate de alte programe care implică arme de distrugere în masă. Interdicția ar trebui să includă bunurile și tehnologiile cu dublă utilizare.

               (8)

               Reamintind legătura potențială dintre veniturile Iranului provenite din sectorul energetic și finanțarea activităților nucleare sensibile cu risc de proliferare ale Iranului și faptul că echipamentele și materialele utilizate în procesele chimice necesare în industria petrochimică au multe în comun cu cele necesare pentru anumite activități sensibile legate de ciclul combustibilului nuclear, astfel cum se subliniază în RCSONU 1929 (2010), vânzarea, furnizarea sau transferul către Iran de echipamente și tehnologii cheie suplimentare care ar putea fi utilizate în sectoare-cheie ale industriei petrolului și gazelor naturale sau în industria petrochimică, ar trebui interzisă. Mai mult, statele membre ar trebui să interzică orice nouă investiție în sectorul petrochimic în Iran.

               (9)

               În plus, ar trebui să se interzică achiziționarea, importul sau transportul din Iran de țiței și produse petroliere, precum și de produse petrochimice.

               (10)

               Mai mult, ar trebui interzisă vânzarea, achiziționarea, transportul sau intermedierea aurului, metalelor prețioase și diamantelor de la sau pentru guvernul Iranului.

               (11)

               În plus, ar trebui interzisă livrarea de bancnote și monede iraniene nou tipărite sau bătute sau neemise către Banca Centrală a Iranului sau în beneficiul acesteia.

               (12)

               De asemenea, ar trebui impuse măsuri restrictive împotriva Băncii Centrale a Iranului, având în vedere implicarea acesteia în activități de eludare a sancțiunilor impuse împotriva Iranului.

               (13)

               Restricțiile privind admiterea și înghețarea fondurilor și resurselor economice ar trebui aplicate unui număr suplimentar de persoane și entități care oferă sprijin guvernului Iranului permițându-i să continue activitățile sale nucleare sensibile cu risc de proliferare sau perfecționarea vectorilor de transport a armamentelor nucleare, în special persoanele și entitățile care oferă sprijin financiar, logistic sau material guvernului Iranului.

               (14)

               Restricțiile privind admiterea și înghețarea fondurilor aplicate membrilor IRGC ar trebui să nu se mai aplice exclusiv membrilor de rang înalt, ci ar putea să se aplice și altor membri ai IRGC.

               (15)

               În plus, ar trebui incluse și alte persoane și entități pe lista persoanelor și entităților care fac obiectul măsurilor restrictive, astfel cum figurează în anexa II la Decizia 2010/413/PESC.

               (16)

               Sunt necesare acțiuni suplimentare din partea Uniunii pentru a pune în aplicare anumite măsuri,

         ADOPTĂ PREZENTA DECIZIE:
   Articolul 1
   Decizia 2010/413/PESC a Consiliului se modifică după cum urmează:

               1.

               La articolul 1 alineatul (1), litera (e) se înlocuiește cu următorul text:

                           „(e)

                           alte bunuri și tehnologii cu dublă utilizare enumerate în anexa I la Regulamentul (CE) nr. 428/2009 al Consiliului din 5 mai 2009 de instituire a unui regim comunitar pentru controlul exporturilor, transferului, serviciilor de intermediere și tranzitului de produse cu dublă utilizare (5) și care nu figurează la litera (a), cu excepția anumitor articole din categoria 5 - partea 1 și din categoria 5 - partea 2 din anexa I la regulamentul menționat.

               2.

               Se introduc următoarele articole:
               „Articolul 3a
               (1)   Se interzice importul, achiziționarea sau transportul de țiței și produse petroliere iraniene.
               Uniunea adoptă măsurile necesare în vederea identificării articolelor relevante cărora li se aplică prezenta dispoziție.
               (2)   Se interzice furnizarea, în mod direct sau indirect, de finanțare sau asistență financiară, inclusiv produse financiare derivate, precum și asigurări și reasigurări, în legătură cu importul, achiziționarea sau transportul de țiței și produse petroliere iraniene.
               Articolul 3b
               (1)   Se interzice importul, achiziționarea sau transportul de produse petrochimice iraniene.
               Uniunea adoptă măsurile necesare în vederea identificării articolelor relevante cărora li se aplică prezenta dispoziție.
               (2)   Se interzice furnizarea, în mod direct sau indirect, de finanțare sau asistență financiară, inclusiv produse financiare derivate, precum și asigurări și reasigurări, în legătură cu importul, achiziționarea sau transportul de produse petrochimice iraniene.
               Articolul 3c
               (1)   Interdicțiile prevăzute la articolul 3a nu aduc atingere executării, până la 1 iulie 2012, a contractelor încheiate înainte de 23 ianuarie 2012 sau a contractelor adiționale necesare pentru executarea unor astfel de contracte, care urmează a fi încheiate și executate până la 1 iulie 2012 cel târziu.
               (2)   Interdicțiile prevăzute la articolul 3a nu aduc atingere executării obligațiilor prevăzute în contracte încheiate înainte de 23 ianuarie 2012 sau în contracte adiționale necesare pentru executarea unor astfel de contracte în cazul în care furnizarea de țiței iranian sau de produse petroliere iraniene sau în care veniturile rezultate din furnizarea acestora servește rambursării unor sume datorate în temeiul contractelor încheiate înainte de 23 ianuarie 2012 unor persoane sau entități de pe teritoriul statelor membre sau aflate sub jurisdicția acestora, în cazul în care contractele respective prevăd expres astfel de rambursări.
               Articolul 3d
               (1)   Interdicțiile prevăzute la articolul 3b nu aduc atingere executării, până la 1 mai 2012, a contractelor încheiate înainte de 23 ianuarie 2012 sau în contracte adiționale necesare pentru executarea unor astfel de contracte, care urmează să fie încheiate și executate înainte de 1 mai 2012.
               (2)   Interdicțiile prevăzute la articolul 3b nu aduc atingere executării obligațiilor prevăzute în contracte încheiate înainte de 23 ianuarie 2012 sau în contracte adiționale necesare pentru executarea unor astfel de obligații în cazul în care furnizarea de produse petrochimice sau profiturile rezultate din furnizarea acestor produse servesc rambursării unor sume datorate în temeiul contractelor încheiate înainte de 23 ianuarie 2012 unor persoane sau entități de pe teritoriul statelor membre sau aflate sub jurisdicția acestora, în cazul în care contractele respective prevăd expres astfel de rambursări.”

               3.

               Se introduc următoarele articole:
               „Articolul 4a
               (1)   Se interzice vânzarea, furnizarea sau transferul de echipamente și tehnologii-cheie pentru industria petrochimică din Iran, sau către întreprinderi iraniene sau aflate în proprietate iraniană implicate în industria respectivă în afara Iranului, de către resortisanți ai statelor membre sau de pe teritoriul statelor membre, sau cu ajutorul navelor sau al aeronavelor aflate sub jurisdicția statelor membre, indiferent dacă provin sau nu de pe teritoriul acestora.
               Uniunea adoptă măsurile necesare în vederea identificării articolelor relevante cărora li se aplică prezenta dispoziție.
               (2)   Se interzice acordarea către întreprinderile iraniene care sunt implicate în industria petrochimică iraniană, sau către întreprinderile iraniene sau aflate în proprietate iraniană implicate în industria respectivă în afara Iranului, a următoarelor:

                           (a)

                           asistență sau instruire tehnică și alte servicii legate de echipamente și tehnologii-cheie, astfel cum sunt stabilite conform alineatului (1);

                           (b)

                           finanțare sau asistență financiară pentru orice vânzare, furnizare, transfer sau export de echipamente și tehnologii-cheie, astfel cum sunt stabilite conform alineatului (1), sau pentru furnizarea de asistență sau instruire tehnică aferentă.

                     (3)   Se interzice participarea în cunoștință de cauză sau deliberată la activități care au drept obiect sau efect eludarea interdicțiilor menționate la alineatele (1) și (2).
               Articolul 4b
               (1)   Interdicția de la articolul 4 alineatul (1) nu aduce atingere executării unei obligații legate de livrarea mărfurilor prevăzută în contracte încheiate înainte de 26 iulie 2010.
               (2)   Interdicțiile de la articolul 4 nu aduc atingere executării unei obligații care decurge din contracte încheiate înainte de 26 iulie 2010 și care privește investiții realizate în Iran înainte de aceeași dată de către întreprinderi stabilite în statele membre.
               (3)   Interdicția de la articolul 4a alineatul (1) nu aduce atingere executării unei obligații legate de livrarea mărfurilor prevăzută în contracte încheiate înainte de 23 ianuarie 2012.
               (4)   Interdicțiile de la articolul 4a nu aduc atingere executării unei obligații care decurge din contracte încheiate înainte de 23 ianuarie 2012 și care se referă la investiții realizate în Iran, înainte de această dată, de către întreprinderi stabilite în statele membre.
               Articolul 4c
               Se interzice vânzarea, cumpărarea, transportul sau intermedierea, în mod direct sau indirect, a aurului și a metalelor prețioase, precum și a diamantelor către, de la sau pentru guvernul Iranului, organismele publice, corporațiile sau agențiile acestuia, Banca Centrală a Iranului, precum și către, de la sau pentru persoanele și entitățile care acționează în numele acestora sau sub conducerea acestora, sau entitățile deținute sau controlate de către acestea.
               Uniunea adoptă măsurile necesare în vederea identificării articolelor relevante cărora li se aplică prezenta dispoziție.
               Articolul 4d
               Se interzice livrarea de bancnote și monede iraniene nou printate sau bătute sau neemise către Banca Centrală a Iranului sau în beneficiul acesteia.”

               4.

               Se introduce următorul articol:
               „Articolul 6a
               Se interzic:

                           (a)

                           acordarea oricărui credit sau împrumut financiar întreprinderilor iraniene care sunt implicate în industria petrochimică iraniană sau întreprinderilor iraniene sau aflate în proprietate iraniană implicate în industria respectivă în afara Iranului;

                           (b)

                           achiziționarea sau extinderea unei participații la întreprinderi din Iran care sunt implicate în industria petrochimică iraniană, sau la întreprinderi iraniene sau aflate în proprietate iraniană implicate în industria respectivă în afara Iranului, inclusiv achiziționarea unor astfel de întreprinderi în totalitate și achiziționarea unor acțiuni sau titluri cu caracter participativ;

                           (c)

                           crearea oricăror societăți mixte cu întreprinderi din Iran care își desfășoară activitatea în industria petrochimică iraniană și cu sucursale sau filiale controlate de acestea.”

               5.

               Articolul 7 se înlocuiește cu următorul text:
               „Articolul 7
               (1)   Interdicțiile de la articolul 6 literele (a) și, respectiv, (b):

                           (i)

                           nu aduc atingere executării unei obligații care decurge din contracte sau acorduri încheiate înainte de 26 iulie 2010;

                           (ii)

                           nu împiedică extinderea unei participații, în cazul în care această extindere reprezintă o obligație în temeiul unui acord încheiat înainte de 26 iulie 2010.

                     (2)   Interdicțiile de la articolul 6 literele (a) și, respectiv, (b):

                           (i)

                           nu aduc atingere executării unei obligații care decurge din contracte sau acorduri încheiate înainte de 23 ianuarie 2012;

                           (ii)

                           nu împiedică extinderea unei participații, în cazul în care această extindere reprezintă o obligație în temeiul unui acord încheiat înainte de 23 ianuarie 2012.”

               6.

               Articolul 19 alineatul (1) se modifică după cum urmează:

                           (a)

                           litera (b) se înlocuiește cu următorul text:

                                       „(b)

                                       altor persoane decât cele menționate în anexa I, care sunt implicate în, sunt direct asociate la, sau furnizează sprijin pentru activitățile nucleare sensibile cu risc de proliferare ale Iranului sau pentru producerea vectorilor de transport ai armelor nucleare, inclusiv prin implicare în achiziția articolelor, bunurilor, echipamentelor, materialelor și tehnologiei interzise, sau persoanelor care acționează în numele sau sub comanda acestora, sau persoanelor care au sprijinit persoanele sau entitățile desemnate în eludarea sau încălcarea dispozițiilor RCSONU 1737 (2006), RCSONU 1747 (2007), RCSONU 1803 (2008) și RCSONU 1929 (2010) sau ale prezentei decizii, precum și altor membri ai IRGC, astfel cum sunt enumerate în anexa II.”

                           (b)

                           se adaugă următoarea literă:

                                       „(c)

                                       alte persoane, care nu sunt vizate de anexa I, care oferă sprijin guvernului Iranului și persoane asociate acestora, astfel cum sunt enumerate în anexa II.”

               7.

               Articolul 20 se modifică după cum urmează:

                           (a)

                           alineatul (1) se modifică după cum urmează:

                                       (i)

                                       litera (b) se înlocuiește cu următorul text:

                                                   „(b)

                                                   persoanele și entitățile, altele decât cele menționate la anexa I, care sunt implicate, sunt direct asociate, sau furnizează sprijin pentru activitățile nucleare sensibile cu risc de proliferare ale Iranului sau pentru producerea vectorilor de transport ai armelor nucleare, inclusiv prin implicare în achiziția articolelor, bunurilor, echipamentelor, materialelor și tehnologiei interzise, sau persoanele sau entitățile care acționează în numele sau sub comanda acestora, ori entitățile aflate în proprietatea acestora sau controlate de acestea, inclusiv prin mijloace ilicite, sau persoanele și entitățile care au sprijinit persoanele sau entitățile desemnate în ceea ce privește eludarea sau încălcarea dispozițiilor RCSONU 1737 (2006), RCSONU 1747 (2007), RCSONU 1803 (2008) și RCSONU 1929 (2010) sau ale prezentei decizii, precum și alți membri și alte entități ale IRGC și ale IRISL și entitățile deținute sau controlate de acestea sau care acționează în numele acestora, astfel cum sunt enumerate în anexa II.”

                                       (ii)

                                       se adaugă următoarea literă:

                                                   „(c)

                                                   alte persoane și entități care nu sunt vizate de anexa I care oferă sprijin guvernului Iranului și persoane și entități asociate acestora, astfel cum sunt enumerate în anexa II.”

                           (b)

                           se introduce următorul alineat:
                           „(4a)   În ceea ce privește persoanele și entitățile enumerate în anexa II, pot fi acordate derogări pentru fondurile sau resursele economice care urmează să fie achitate într-un sau dintr-un cont al unei misiuni diplomatice sau consulare sau al unei organizații internaționale care se bucură de imunitate în conformitate cu dreptul internațional, în măsura în care scopul acestor plăți este acela de a deservi interese oficiale ale misiunii diplomatice sau consulare sau ale organizației internaționale.”

                           (c)

                           se adaugă următoarele alineate
                           „(7)   Alineatele (1) și (2) nu se aplică unui transfer efectuat de sau prin Banca Centrală a Iranului de fonduri sau resurse economice primite și înghețate după data desemnării sale sau unui transfer de fonduri sau resurse economice către sau prin Banca Centrală a Iranului după data desemnării sale, în cazul în care un astfel de transfer este legat de o plată efectuată de o instituție financiară nedesemnată datorată în legătură cu un contract comercial specific, cu condiția ca statul membru în cauză să fi stabilit, pentru fiecare caz în parte, faptul că plata nu este primită direct sau indirect de o persoană sau o entitate menționată la alineatul (1).
                           (8)   Alineatul (1) nu se aplică unui transfer efectuat de sau prin Banca Centrală a Iranului de fonduri sau resurse economice înghețate în cazul în care un astfel de transfer are scopul de a pune la dispoziția instituțiilor financiare aflate sub jurisdicția statelor membre lichidități în vederea finanțării comerțului, cu condiția ca transferul să fi fost autorizat de statul membru în cauză.
                           (9)   Alineatul (2) nu aduce atingere plăților către Banca Centrală a Iranului în legătură cu executarea obligațiilor în conformitate cu articolele 3a, 3b, 3c sau 3d.
                           (10)   Alineatul (1) nu împiedică Banca Tejarat menționată în anexa II, pe o perioadă de două luni după data desemnării sale, să efectueze plăți din fonduri sau resurse economice înghețate primite de aceasta după data desemnării sale sau să primească o plată după data desemnării sale, în cazul în care o astfel de plată este datorată în temeiul unui contract comercial specific, cu condiția ca statul membru respectiv să fi stabilit, pentru fiecare caz în parte, faptul că plata nu este primită direct sau indirect de o persoană sau o entitate menționată la alineatul (1).
                           (11)   Alineatele (7), (8), (9) și (10) nu aduc atingere alineatelor (3), (4), (4a), (5) și (6) de la prezentul articol și articolului 10 alineatul (3).”

               8.

               La articolul 24, alineatul (2) se înlocuiește cu următorul text:
               „(2)   În cazul în care Consiliul decide să supună o persoană sau o entitate măsurilor prevăzute la articolul 19 alineatul (1) literele (b) și (c) și la articolul 20 alineatul (1) literele (b) și (c), acesta modifică anexa II în consecință.”

               9.

               La articolul 25, alineatul (2) se înlocuiește cu următorul text:
               „(2)   Anexele I și II includ, de asemenea, acolo unde sunt disponibile, informațiile necesare pentru identificarea persoanelor sau entităților vizate, furnizate de Consiliul de Securitate sau de comitet cu privire la anexa I. În ceea ce privește persoanele, aceste informații pot cuprinde numele, inclusiv pseudonimele, data și locul nașterii, cetățenia, numărul de pașaport și numărul cărții de identitate, sexul, adresa, dacă este cunoscută, și funcția sau profesia. În ceea ce privește entitățile, astfel de informații pot cuprinde denumirea, locul și data înregistrării, numărul de înregistrare și sediul. Anexele I și II includ și data desemnării.”

               10.

               La articolul 26, alineatele (2) și (3) se înlocuiesc cu următorul text:
               „(2)   Măsurile privind interdicția importului, achiziționării sau transportului de țiței și produse petroliere iraniene de la articolul 3a se revizuiesc cel târziu la 1 mai 2012, ținându-se seama, în mod corespunzător, în special de disponibilitatea și de condițiile financiare pentru oferta de petrol brut și produse petroliere din alte țări decât Iran, având în vedere asigurarea continuității furnizării de energie statelor membre.
               (3)   Măsurile menționate la articolul 19 alineatul (1) literele (b) și (c) și la articolul 20 alineatul (1) literele (b) și (c) se reexaminează la intervale regulate și cel puțin o dată la 12 luni. Acestea încetează să se aplice în privința persoanelor și entităților în cauză în cazul în care Consiliul stabilește, în conformitate cu procedura menționată la articolul 24, că nu mai sunt îndeplinite condițiile de punere în aplicare a acestora.”

         Articolul 2
   1.   Persoanele și entitățile menționate în anexa I la prezenta decizie se adaugă pe lista prevăzută în anexa II la Decizia 2010/413/PESC.
   2.   Entitatea care figurează pe lista din anexa II la prezenta decizie se elimină de pe lista prevăzută în anexa II la Decizia 2010/413/PESC.
   3.   Rubricile din anexa II la Decizia 2010/413/PESC se modifică în conformitate cu anexa III la prezenta decizie.
   Articolul 3
   Prezenta decizie intră în vigoare la data adoptării.

      Adoptată la Bruxelles, 23 ianuarie 2012.

            Pentru Consiliu

            Președintele

         C. ASHTON

      (1)  JO L 61, 28.2.2007, p. 49.

      (2)  JO L 106, 24.4.2007, p.67.

      (3)  JO L 213, 8.8.2008, p. 58.

      (4)  JO L 195, 27.7.2010, p. 39.

      (5)  JO L 134, 29.5.2009, p. 1.”

      ANEXA I

         Lista persoanelor și entităților menționate la articolul 2 alineatul (1)

      I.   Persoane și entități implicate în activități nucleare sau privind rachete balistice

      B.   Entități

                  Nume

                  Informații de identificare

                  Motive

                  Data includerii pe listă

                  1.

                  Central Bank of Iran (Banca Centrală a Iranului) [alias Central Bank of the Islamic Republic of Iran (Banca Centrală a Republicii Islamice Iran)]

                              Adresa: Mirdamad Blvd., NO.144, Teheran, Republica Islamică Iran

                              P.O. Box: 15875 / 7177

                              Centrala telefonică: +98 21 299 51

                              Adresa telegrafică: MARKAZBANK

                              Telex: 216 219-22

                              MZBK IR Adresa SWIFT: BMJIIRTH

                              Site internet: http://www.cbi.ir

                              E-mail: G.SecDept@cbi.ir

                  Implicare în activități de eludare a sancțiunilor

                  23.1.2012

                  2.

                  Bank Tejarat (Banca Tejarat )

                              Adresa: Taleghani Br. 130, Taleghani Ave.

                              P.O.Box: 11365 - 5416, Teheran

                              Tel.: 88826690

                              Telex.: 226641 TJTA IR.

                              Fax: 88893641

                              Site internet: http://www.tejaratbank.ir

                  Banca Tejarat este o bancă deținută de stat. A facilitat în mod direct eforturile nucleare ale Iranului. De exemplu, în 2011, Banca Tejarat a facilitat transferul a zeci de milioane de dolari, cu scopul de a sprijini eforturile continue ale Organizației Iraniene a Energiei Atomice, desemnată de ONU, de a cumpăra concentrat de uraniu. Organizația Iraniană a Energiei Atomice (AEOI) este principala organizație iraniană în domeniul cercetării și dezvoltării de tehnologie nucleară și gestionează programele privind producerea materialelor fisionabile.
                  Banca Tejarat a sprijinit, de asemenea, băncile iraniene desemnate în eludarea sancțiunilor internaționale, de exemplu prin participarea acesteia la activități comerciale implicând firme-paravan ale Shahid Hemmat Industrial Group, entitate desemnată de ONU.
                  Prin intermediul serviciilor sale financiare acordate în ultimii ani băncilor Bank Mellat și Export Development Bank of Iran (EDBI), entități desemnate de UE, Banca Tejarat a sprijinit și activitățile filialelor și entităților subordonate Iran Revolutionary Guard Corps, ale Defense Industries Organisation, entitate desemnată de ONU, și ale MODAFL, entitate desemnată de ONU.

                  23.1.2012

                  3.

                  Tidewater (alias Tidewater Middle East Co.)

                  Adresa: Nr. 80, Tidewater Building, Vozara Street, lângă Saie Park, Teheran, Iran

                  Deținută sau controlată de IRGC

                  23.1.2012

                  4.

                  Turbine Engineering Manufacturing (TEM) (alias T.E.M. Co.)

                  Adresa: Shishesh Mina Street, Karaj Special Road, Teheran, Iran

                  Folosită drept firmă-paravan pentru achiziții sub acoperire de către Iran Aircraft Industries (IACI), entitate desemnată.

                  23.1.2012

                  5.

                  Sad Export Import Company (alias SAD Import & Export Company)

                  Adresa: Haftom Tir Square, South Mofte Avenue, Tour Line No; 3/1, Tehran, Iran
                  P.O. Box 1584864813 Teheran, Iran

                  Folosită drept firmă-paravan de către Defence Industries Organization (DIO), entitate desemnată. Implicată în transfer de arme către Siria. Implicarea companiei a fost de asemenea remarcată în transferul ilegal de arme de la bordul M/V Monchegorsk.

                  23.1.2012

                  6.

                  Rosmachin

                  Adresa: Haftom Tir Square, South Mofte Avenue, Tour Line No; 3/1, Tehran, Iran
                  P.O. Box 1584864813 Teheran, Iran

                  Firmă-paravan a Sad Export Import Company. Implicată în transferul ilegal de arme de la bordul M/V Monchegorsk.

                  23.1.2012

            II.   Islamic Revolutionary Guard Corps (Corpul Gardienilor Revoluției Islamice) (IRGC)

      A.   Persoane

                  Nume

                  Informații de identificare

                  Motive

                  Data includerii pe listă

                  1.

                  Ali Ashraf NOURI

                  Comandant adjunct al IRGC, șef al biroului politic al IRGC

                  23.1.2012

                  2.

                  Hojatoleslam Ali SAIDI (alias Hojjat- al-Eslam Ali Saidi sau Saeedi)

                  Reprezentant al liderului suprem pe lângă IRGC

                  23.1.2012

                  3.

                  Amir Ali Haji ZADEH (alias Amir Ali Hajizadeh)

                  Comandant al forțelor aeriene ale IRGC, general de brigadă

                  23.1.2012

      B.   Entități

                  Nume

                  Informații de identificare

                  Motive

                  Data includerii pe listă

                  1.

                  Behnam Sahriyari Trading Company

                  Adresa: Ziba Buidling, 10th Floor, Northern Sohrevardi Street, Teheran, Iran

                  A trimis două containere conținând diverse tipuri de arme de foc din Iran în Siria în mai 2007, încălcând punctul 5 din RCSONU 1747(2007)

                  23.1.2012

            III.   Islamic Republic of Iran Shipping Lines (IRISL)

      B.   Entități

                  Nume

                  Informații de identificare

                  Motive

                  Data includerii pe listă

                  1.

                  BIIS Maritime Limited

                  Adresa: 147/1 St. Lucia, Valletta, Malta

                  Deținută sau controlată de Irano Hind, entitate desemnată

                  23.1.2012

                  2.

                  Darya Delalan Sefid Khazar Shipping Company (Iran) [alias Khazar Sea Shipping Lines sau Darya-ye Khazar Shipping Company sau Khazar Shipping Co. sau KSSL sau Daryaye Khazar (Caspian Sea) Co. sau Darya-e-khazar shipping Co.]

                  Adresa: M. Khomeini St., Ghazian, Bandar Anzil, Gilan, IranNo. 1, End of Shahid Mostafa Khomeini St., Tohid Square, Bandar Anzali, 1711-324, Iran

                  Deținută sau controlată de IRISL

                  23.1.2012

      ANEXA II

         Entitatea menționată la articolul 2 alineatul (2)

      Syracuse S.L

      ANEXA III

         Rubricile menționate la articolul 2 alineatul (3)

                  Nume

                  Informații de identificare

                  Motive

                  Data includerii pe listă

                  1.

                  Hanseatic Trade Trust & Shipping (HTTS) GmbH

                  Adresa: Schottweg 7, 22087 Hamburg, Germania; Opp 7th Alley, Zarafshan St, Eivanak St, Qods Township; HTTS GmbH

                  Controlată de IRISL și/sau acționând în numele acesteia. HTTS este înregistrată la aceeași adresă ca IRISL Europe GmbH în Hamburg, iar directorul său, Dr. Naser Baseni, a fost anterior angajat al IRISL.

                  23.1.2012

                  2.

                  Oasis Freight Agency

                  Adresa: Al Meena Street, vizavi de Dubai Ports & Customs, 2nd Floor, Sharaf Building, Dubai EAU; Sharaf Building, 1st Floor, Al Mankhool St., Bur Dubai, P.O. Box 5562, Dubai, Emiratele Arabe Unite; Sharaf Building, No. 4, 2nd Floor, Al Meena Road, vizavi de Customs (vamă), Dubai, Emiratele Arabe Unite, Kayed Ahli Building, Jamal Abdul Nasser Road (paralelă cu Al Wahda St.), P.O. Box 4840, Sharjah, Emiratele Arabe Unite.

                  A acționat în numele IRISL în EAU. A fost înlocuită de Good Luck Shipping Company, care este de asemenea desemnată pentru desfășurare de activități în numele IRISL.

                  23.1.2012


title: Decizia (UE) 2016/1392 a Consiliului din 12 iulie 2016 privind semnarea, în numele Uniunii Europene, și aplicarea cu titlu provizoriu a protocolului de modificare a Acordului dintre Comunitatea Europeană și Principatul Monaco de stabilire a unor măsuri similare celor prevăzute de Directiva 2003/48/CE a Consiliului

text:
               19.8.2016

               RO

               Jurnalul Oficial al Uniunii Europene

               L 225/1

         DECIZIA (UE) 2016/1392 A CONSILIULUI
   din 12 iulie 2016
   privind semnarea, în numele Uniunii Europene, și aplicarea cu titlu provizoriu a protocolului de modificare a Acordului dintre Comunitatea Europeană și Principatul Monaco de stabilire a unor măsuri similare celor prevăzute de Directiva 2003/48/CE a Consiliului
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 115, coroborat cu articolul 218 alineatul (5) și cu articolul 218 alineatul (8) al doilea paragraf,
   având în vedere propunerea Comisiei Europene,
   întrucât:

               (1)

               La 14 mai 2013, Consiliul a autorizat Comisia să înceapă negocieri cu Principatul Monaco în vederea modificării Acordului dintre Comunitatea Europeană și Principatul Monaco, în care se prevăd măsuri similare celor prevăzute de Directiva 2003/48/CE a Consiliului (1) (denumit în continuare „acordul”), pentru a alinia acordul menționat la recentele evoluții la nivel mondial, negocieri în cadrul cărora s-a convenit să se promoveze schimbul automat de informații ca standard internațional.

               (2)

               Textul protocolului de modificare a acordului (denumit în continuare „protocolul de modificare”), care reprezintă rezultatul acestor negocieri, este în conformitate cu directivele de negociere adoptate de Consiliu, deoarece permite adaptarea acordului la cele mai recente evoluții la nivel internațional în ceea ce privește schimbul automat de informații, și anume la standardul global pentru schimbul automat de informații privind conturile financiare în domeniul fiscal elaborat de Organizația pentru Cooperare și Dezvoltare Economică (OCDE). Uniunea, statele sale membre și Principatul Monaco au participat activ la lucrările Forumului mondial al OCDE pentru sprijinirea elaborării și punerii în aplicare a respectivului standard. Textul acordului, astfel cum este modificat prin protocolul de modificare, reprezintă temeiul juridic pentru punerea în aplicare a standardului global în relațiile dintre Uniune și Principatul Monaco.

               (3)

               Protocolul de modificare ar trebui să fie semnat.

               (4)

               Având în vedere orientările formulate de Principatul Monaco în cadrul Forumului mondial al OCDE, protocolul de modificare ar trebui să se aplice cu titlu provizoriu începând de la 1 ianuarie 2017, până la finalizarea procedurilor necesare pentru încheierea sa,

         ADOPTĂ PREZENTA DECIZIE:
   Articolul 1
   Prin prezenta decizie se autorizează semnarea, în numele Uniunii, a protocolului de modificare a Acordului dintre Comunitatea Europeană și Principatul Monaco, prin care se prevăd măsuri similare celor prevăzute de Directiva 2003/48/CE, sub rezerva încheierii protocolului de modificare menționat.
   Textul protocolului de modificare este atașat la prezenta decizie.
   Articolul 2
   Președintele Consiliului este autorizat să desemneze persoana sau persoanele împuternicite să semneze protocolul de modificare în numele Uniunii.
   Articolul 3
   Sub rezerva reciprocității, protocolul de modificare se aplică cu titlu provizoriu de la 1 ianuarie 2017, până la finalizarea procedurilor necesare pentru încheierea sa.
   Președintele Consiliului notifică, în numele Uniunii, Principatului Monaco intenția sa de a aplica cu titlu provizoriu protocolul de modificare de la 1 ianuarie 2017, sub rezerva reciprocității.
   Articolul 4
   Prezenta decizie intră în vigoare la data adoptării.

      Adoptată la Bruxelles, 12 iulie 2016.

            Pentru Consiliu

            Președintele

         P. KAŽIMÍR

      (1)  JO L 19, 21.1.2005, p. 55.


title: Decizia Consiliului din 20 noiembrie 1995 privind aplicarea provizorie a anumitor dispoziții din Acordul-cadru de cooperare interregională dintre Comunitatea Europeană și statele sale membre, pe de o parte, și Piața Comună a Sudului și statele sale părți, pe de altă parte

text:
Anunţ juridic important

|

31996D0205

Jurnalul Oficial L 069 , 19/03/1996 p. 0001 - 0001 ediţie specială în limba cehă capitol 11 volum 23 p. 359  - 359 ediţie specială în limba estonă capitol 11 volum 23 p. 359  - 359 ediţie specială în limba maghiară capitol 11 volum 23 p. 359  - 359 ediţie specială în limba lituaniană capitol 11 volum 23 p. 359  - 359 LV.ES capitol 11 volum 23 p. 359  - 359 MT.ES capitol 11 volum 23 p. 359  - 359 PL.ES capitol 11 volum 23 p. 359  - 359 SK.ES capitol 11 volum 23 p. 359  - 359 ediţie specială în limba slovenă capitol 11 volum 23 p. 359  - 359

		19951120Decizia Consiliuluidin 20 noiembrie 1995privind aplicarea provizorie a anumitor dispoziții din Acordul-cadru de cooperare interregională dintre Comunitatea Europeană și statele sale membre, pe de o parte, și Piața Comună a Sudului și statele sale părți, pe de altă parte [1](96/205/CE)CONSILIUL UNIUNII EUROPENE,având în vedere Tratatul de instituire a Comunității Europene,având în vedere propunerea Comisiei,întrucât Comunitatea și Piața Comună a Sudului (Mercosur) s-au angajat să adopte proceduri în vederea aplicării anticipate a anumitor dispoziții ale Acordului-cadru de cooperare interregională dintre Comunitatea Europeană și statele sale membre, pe de o parte, și Piața Comună a Sudului și statele sale părți, pe de altă parte, cu privire la cooperarea comercială între părți și cadrul instituțional al acestei cooperări;întrucât aplicarea provizorie a dispozițiilor în cauză contribuie la facilitarea și promovarea unor relații comerciale mai strânse între Comunitate și Mercosur, până la îndeplinirea procedurilor necesare intrării în vigoare a acordului,DECIDE:Articolul 1Schimbul de scrisori dintre Comunitate și Mercosur, care prevede aplicarea provizorie a anumitor dispoziții din Acordul-cadru de cooperare interregională dintre Comunitatea Europeană și statele sale membre, pe de o parte, și Piața Comună a Sudului și statele sale părți, pe de altă parte, se aprobă în numele Comunității.Textul schimbului de scrisori se atașează la prezenta decizie.Articolul 2Comisia reprezintă Comunitatea în cadrul organismelor menționate la articolele 27 și 29 din acord.Articolul 3Prezenta decizie se publică în Jurnalul Oficial al Comunităților Europene.Adoptată la Bruxelles, 20 noiembrie 1995.Pentru ConsiliuPreședinteleJ. Solana[1] Acordul-cadru de cooperare interregională dintre Comunitatea Europeană și statele sale membre, pe de o parte, și Piața Comună a Sudului și statele sale părți, pe de altă parte, a fost semnat, sub rezerva încheierii, la Madrid între 15 și 31 decembrie 1995.--------------------------------------------------